Dansk Retspsykologisk Selskab indbyder til

 **Workshop om politiafhøringer**

 **ved Kristina Kepinska Jakobsen, Norge**

Kristina Kepinska Jakobsen (Cand.Psych) er ansat som lektor ved den Norske Politihøjskole og er Ph.d.-studerende ved Det Juridiske Fakultet, hvor hun forsker i politiets afhøringspraksis af traumatiserede personer. Tidligere har Kristina været ansat i dansk politi. Kristina har udgivet to rapporter omkring vidneafhøringer i dansk politi og må derfor betegnes som en ekspert på området i Skandinavien.

Workshoppen afholdes i psykologforeningens lokaler i København:

**Onsdag 25. november 2015**

**10.00 – 15.30**

**Dansk Psykolog Forening,**

**Stockholmsgade 27-29**

**2100 København Ø**

I dagens program vil Kristina dele teoretisk og praktisk viden om udviklingen af politiets afhøringspraksis i danske og internationale kontekster. Temaer inkluderer afhøringer af vidner, forurettede og sigtede, dog med fokus på teknikker i forhold til sigtede personer, hvor sammenhænge mellem afhøringsteknikker og falske tilståelser belyses.

Arrangementet er gratis for medlemmer af DRS, ikke-medlemmer er meget velkomne til en pris af 300dkr.

Frokost og forplejning gennem dagen er inkluderet.

Bindende tilmelding stiles til Ulla Damgaard-Sørensen på ulla.damgaard@dialogmodvold.dk senest 7. november 2015.

Kursusgebyret for ikke-medlemmer bedes indbetalt i forbindelse med bindende tilmelding via bankoverførsel til Lån og Spar Bank **reg.nr. 0400 kontonummer 4012609979**. I forbindelse med indbetalingen noteres følgende i tekstfeltet: Navn og medlemsnummer i Dansk Psykolog Forening

*Vi ser frem til en hyggelig og lærerig dag.*

Med venlig hilsen

Bestyrelsen